रुकुम पश्चिम — आठबीसकोट नगरपालिकाले २५ शय्याको अस्पताल सञ्चालन गर्न थालेको छ । अस्पतालका लागि कर्णाली स्वास्थ्य विज्ञान प्रतिष्ठान जुम्लाले एक जना डाक्टर आठबीसकोट नगरपालिकालाई दिने भएको छ ।
रुकुम पश्चिम आठबीसकोट नगरपालिकाले सञ्चालन गर्न लागेको २५ शय्याको अस्पतालका लागि बनाइएका बेड । तस्बिर : हरि
डाक्टर उपलब्ध गराउन कर्णाली स्वास्थ्य विज्ञान प्रतिष्ठान र नगरपालिकाबीच सम्झौता भएको छ । प्रतिष्ठानका रजिस्ट्रार विश्वराज को र नगर प्रमुख गोर्खबहादुर केसीले सम्झौतापत्रमा हस्ताक्षर गरेका छन् । प्रतिष्ठान र नगरपालिकाबीच १० बुँदे सम्झौता भएको छ ।
प्रतिष्ठानले खटाएको तलबभत्ता प्रतिष्ठान आफैंले र यातायात खर्च दैनिक भत्ता प्रतिष्ठानको नियमानुसार नगरपालिकाले बेहोर्नेछ । प्रतिष्ठानले खटाएको डाक्टर अस्पतालको प्रमुख हुने, प्रतिष्ठान र नगरपालिकाको संयुक्त आयोजनामा विशेषज्ञ शिविर आयोजना गरिने, प्रतिष्ठानले उक्त अस्पतालमा टेलिमेडिसिन सेन्टर समेत स्थापना गर्ने सम्झौता भएको छ ।
अस्पतालका लागि अन्य पूर्वाधार तथा व्यवस्थापनका सबै काम पूरा भइसकेका छन् । हाललाई साविकको स्वास्थ्य चौकी र विद्यालय भवनको प्रयोग गरी अस्पतालको शैय्या बनाइएको छ ।
अन्यत्र गाभिएको आधारभूत विद्यालयका कोठा भत्काएर अस्पतालको शय्या राखिएको हो । अहिले ९ नम्बर वडाको राडीमा अस्थायी रूपमा अस्पताल सञ्चालन गरिने र अस्पतालको पक्की संरचना ११ नम्बर वडामा बनाइने नगरपालिकाले जनाएको छ ।
त्यसका लागि आधारभूत काम भइसकेको नगर प्रमुख केसीले बताए । ‘प्रत्येक नगरमा २५ शय्याको अस्पताल हुने परिकल्पना संविधानले गरेको छ, त्यसको कार्यान्वनमा हामी लागेका हौं,’ केसीले भने ।
असोजको दोस्रो हप्तासम्म अस्पताल सञ्चालनमा आइसक्ने गरी काम भइरहेको छ । अस्पतालका सम्पूर्ण काम कम्प्युटर प्रणालीबाटै गरिनेछ । त्यसका लागि शेयर प्रणाली जडान भइसकेको छ ।
अस्पतालको लाग आवश्यक प्राविधिकदेखि अन्य जनशक्ति, आवश्यक उपकरण, औषधी, बेड लगायतको व्यवस्था पूरा भइसकेको नगरपालिकाका निमित्त प्रमुख प्रशासकीय अधिकृत रामबहादुर केसीले बताए । नगरपालिकाले विभिन्न पदमा २० जना कर्मचारी भर्ना गरिसकेको छ ।
रेडियाग्राफी एकजना, ल्याब टेक्निसियन एक, असिस्टेन्ट एक, अनमी ५, स्वास्थ्य सहायक २, अहेव २ जना, २ जना रिसेप्सनिस्ट, ४ जना स्वीपर भर्ना गरिएको छ । नगरको कार्यविधि अनुसार अन्तरंग बहिरंगको साथै डिजिटल एक्सरे, अल्ट्रा साउन्ड, इसिजी लगायतका सेवा अस्पतालले प्रवाह गर्नेछ ।
रुकुम पश्चिम — मुसीकोट नगरपालिका–४ सोलावाङबाट गाराघाट जाँदै गरेको ट्याक्टर दुर्घटना हुँदा एक जनाको मृत्यु भएको छ । तीन जना घाइते छन् ।
बाँफिकोट गाउँपालिका–९ घर भइ मुसिकोट नगरपालिका–१ गाराघाट बस्ने २८ वर्षीय धनमाया देवकोटाको मृत्यु भएको हो । दुर्घटनामा घाइते देवकोटाको उपचारका लागि जिल्ला अस्पताल सल्ले ल्याउदै गर्दा बाटोमै मृत्यु भएको प्रहरीले जनाएको छ ।
दुर्घटनामा मृतककी छोरी १३ वर्षीय मुना, मुसिकोट नगरपालिका–१३, की २४ वर्षीया कमला केसी र बाँफिकोट–९ की १६ वर्षीया ललिता ओली घाइते छन् । घाइते तीनै जनालाई थप उपचारको लागि नेपालगञ्ज रिफर गरिएको प्रहरीले जनाएको छ । घाइते मध्य मुना र ललिता गम्भीर रहेको जनाइएको छ ।
रोकिराखेकाे ट्याक्टर आफै गुडेर २० मिटर तल पुगेको प्रत्यक्षदर्शीले जनाएका छन् । ट्याक्टर चालक स्थानीय पानाखोलामा आएको पानीको सतह हेर्न गएका बेला ट्याक्टर आफै गुडेको थियो ।
केही दिन अघि कान्तिपुरमा ‘सेतो साईकल’ शीर्षकको सम्पादकीय पढेपछि, संसारमै सबैभन्दा बढि साईकल चढिने देश नेदरल्याण्डको मेरो साईकल अनुभवबारे केही लेख्ने जमर्को गरेको हुँ ।
सन् १९८९ मा संयक्त राष्ट्रसघंबाट पारित भएको बालअधिकार सम्बन्धी महासन्धि सन् १९९० सेप्टेम्बर १४ का दिन नेपालले अनमोदन गरेपछि नेपालमा समेत विधिवत रुपमा बालअधिकार अभियानको...
गएको आइतबार ९ (नोभेम्बर ११) मा पहिलो विश्वयुद्ध समाप्ति घोषणाको सत्वार्षिकी समारोहमा आयोजक देश फ्रान्सका राष्ट्रपति इमान्युएल माक्रोनले राष्ट्रवादको कडा आलोचना गरे । उनका अनुसार ‘देशभक्ति...
बागबजारको पेटीमा सात–आठ महिना जतिको शिशु च्यापेर एक महिला उभिएकी थिइन् । सामुन्नेमा हेलमेट लगाएका पुरुष देखिन्थे । ती महिला मसिनो स्वरमा अनुनय–विनय गर्दै थिइन्, ‘मैले डेराभाडा...
मधेसका सुखदु:खका भरपर्दा साथी थिए, पद्मरत्न तुलाधर । नेपाल भाषामा यसलाई ‘मधेसया स्या: न्या:म्ह पासा’ भन्न सकिन्छ । २०४६ सालको परिवर्तनपछि खुलापनको अभ्यास बढ्दै जाँदा जब केही...
नेपाली समाजमा चलनचल्तीका शब्द ‘सफा’ र ‘पवित्र’ बीचको भिन्नता बुझ्न मलाई झन्डै ३ दशक लाग्यो । मेरो बुझाइमा ‘सफा’ भनेको एउटा अवस्था हो, कुनै कार्य गरी...
काठमाडौँको ठमेलमा रहेको र हिमाली जिल्लाको नाम भएको ट्राभल एजेन्सीबाट हाल दक्षिण अमेरिकी देश एल साल्भाडोर र होण्डुरसको नागरिकता बनाई दिने र त्यसपछि अमेरिका सजिलै...
नेपाल राष्ट्र बैंकले आफ्ना नागरिक विदेश जाँदा दिँदै आएको डलर सटही दर घटाएको छ । अब एकजनाले एकपल्टमा जम्मा पन्ध्र सय अमेरिकी डलर साट्न पाउँछ । पहिला...
जुनसुकै राजनीतिक व्यवस्था किन नहोस्, यसका लाभ आफै वितरण हुँदैनन् । जतिसुकै राम्रा कानुन बनुन्, यी त्यसै लागु हुँदैनन् । यसका लागि राज्यको वितरण संयन्त्र चाहिन्छ ।
यो वेबसाइट कान्तिपुर राष्ट्रिय दैनिकको आधिकारिक न्युज पोर्टल हो । नेपाली भाषाको यो पोर्टलले समाचार, विचार, मनोरञ्जन, खेल, विश्व, सूचना प्रविधि, भिडियो तथा जीवनका विभिन्न आयामका समाचार र विश्लेषणलाई समेट्छ। पूरा पढ्नुहोस् »